M. T. Khan (Politician)

M. T. Khan (maut: 1982), Fiji ke ek Hindustani wakiil aur politician rahaa. 1966 ke election me uu South-Central Viti Levu Indian Communal Constituency me National Federation Party (NFP) ke ticket pe kharraa hoe ke R. I. Kapadia ke 4,380 - 1,650 vote se harais. 1967 me jab NFP ke sab member Council se "walk out" hoe gain aur aapan seat ke tyag diin tab uu Federation Party ke chhorr ke Alliance Party join kar liis. 1968 ke by-election me uu North-East Viti Levu Indian Communal Constituency me C. A. Shah ke virod me kharraa bhais aur 4,441 - 1,777 vote se haar gais. 1970 se 1970 talak Prime Minister uske Senate me nominate karis rahaa. 1972 ke election me uu North-Eastern Indian National Constituency  me kharra hoe ke ii seat ke Alliance ke khatir jiit liis. Uske cabinet me Minister for Commerce banawa gais. Iske baad uske aur Ratu Mara ke biich me sambandh kharaab hoe gais aur uske uppar corruption khatir mukabma karaa gais. 1982 me uu fir se NFP join kar liis lekin uu saal ke election se pahile uske maut hoe gais. 

Category:M
Category:K
Category:Tavua ke log
Category:National Federation Party ke member
Category:Alliance Party ke member
Category:Fiji ke Legislative Council ke member
Category:Fiji ke House of Representatives ke member